GiliGold/VAD_KnessetCorpus huggingface dataset:
אחמד טיבי: רחבעם זאבי: אתם רוב, אתם מאתיים מיליון ואנחנו רק חמישה מיליון.
אחמד טיבי: אפשר לצפות מכם שתתייחסו למדינת ישראל כמו שרוב צריך להתייחס למיעוט.
אחמד טיבי: אחמד טיבי: חבר הכנסת זאבי בטח לא רוצה שהמושג רוב ומיעוט במסגרת מדינת ישראל יהיה שונה ועל כן אני בטוח שהוא הבין את כוונתי.
אחמד טיבי: היו"ר זבולון אורלב: יש להניח שגם אתה הבנת את כוונתו.
אחמד טיבי: רחבעם זאבי: כן.
אחמד טיבי: תהיה עקבי.
אחמד טיבי: הערבים הם רוב, הם יותר ממאתיים מיליון.
אחמד טיבי: אחמד טיבי: בתוך מסגרת של מדינה?
אחמד טיבי: אמרתי שאין סימטריה כי עדיין אין מדינה פלשתינית ונדרש ממדינת ישראל יותר ללכת לקראת העם הפלשתיני.
אחמד טיבי: לא רציתי להזכיר את זה, אבל אני חושב שאין מונופול על הכאב, כי גם בבלטה, בג'בלייה, בשכם, ברמאללה יש נשים עם שכול ויתמות וגם שם יש רגשות עזים וזעם היסטורי.
אחמד טיבי: לכן אני אומר שהצעדה הזאת אל הפיוס ההיסטורי מתחילה בצעדים שנראים קטנים אבל יש להם נדבך חשוב בממד מוסרי.
אחמד טיבי: רחבעם זאבי: אתה אומר ההבדל הגדול בין זה לבין פיגועים אחרים שאני הזכרתי ושאחרים הזכירו, שפה מפקדים נתנו פקודה.
אחמד טיבי: איך אתם היום רוצים לשחרר את העצורים הפלשתינאים?
אחמד טיבי: אתם אומרים שהם קיבלו פקודה.
אחמד טיבי: כשנוח לכם הם קיבלו פקודה, כשלא נוח לכם רק אנחנו קיבלנו פקודה.
אחמד טיבי: אחמד טיבי: אמרתי בתחילת דברי שאני מדבר כאזרח.
אחמד טיבי: הרי העניין הוא שהשר שריד שלח מכתב למורי האזרחות ואני עומד על כך שהדיון יהיה במסגרת המדינית הזאת שנקראת מדינת ישראל.
אחמד טיבי: אזרחות.
אחמד טיבי: לא במסגרת הרחבה של הקונטקסט הישראלי-פלשתיני.
אחמד טיבי: אנחנו לא מדברים על דברים שהתרחשו לפני קום המדינה על-ידי אנשים שנמצאים תחת משטר כיבוש אלא על אזרחי מדינת ישראל.
אחמד טיבי: מדינה טבחה את אזרחיה.
אחמד טיבי: סאמי עיסא: בתחילת דברי אני רוצה לומר משפט.
אחמד טיבי: הכאב הוא כאב הסבל הוא סבל, ולא חשוב מאיזה צד ומאיזו אומה.
אחמד טיבי: בראשית דברי רציתי להודות לשר יוסי שריד על הצעד האמיץ שחיכינו לו ומחכים גם לצעד אמיץ מראש-הממשלה שיכיר בטבח ושיקים ועדת חקירה שתוציא את האמת לאור משום שעד היום אין לנו את האמת בטבח שהיה.
אחמד טיבי: רציתי להודות ליוסי שריד על הצעד האמיץ.
אחמד טיבי: כבר שנים שאנחנו מבקשים שהנושא הזה יילמד בשיעורי האזרחות וההיסטוריה.
אחמד טיבי: אנחנו אזרחי מדינת ישראל והטבח פה היה טבח באזרחי המדינה.
אחמד טיבי: כשאנחנו מעלים את נושא כפר קאסם ולא מכלילים נושאים אחרים, זה לא שאנחנו מתעלמים מהם, אלא אנחנו כאזרחים נדרשים כל שני וחמישי על כל מקרה שקורה לצאת ולהתנצל ולגנות את זה ואנחנו אכן מגנים.
אחמד טיבי: אנחנו מחנכים את הילדים שלנו שגם הם יגנו כל פיגוע טרור אבל מצד שני אנחנו גם בני אדם שנמצאים בכפר קאסם, כפר בו נטבחו אנשים ועד היום לא קם בממשלת ישראל אף אחד שיכיר במה שהיה, שיעמוד ויאמר בפומבי: כן, אנחנו מודים באחריות שלנו.
אחמד טיבי: אני רוצה להתייחס לדבריו של חבר הכנסת ריבלין שסיפר על השר קצב שהגיע לכפר קאסם.
אחמד טיבי: אני לא רוצה שיוכפש שמם של כפר קאסם כאילו לא מקבלי אורחים הם.
אחמד טיבי: כתושבי כפר קאסם אנחנו מקבלים כל אחד, לא חשוב עם זה שר, אבל העיקר שהוא בן-אדם.
אחמד טיבי: כל בן-אדם שבא לכפר קאסם ומשתתף אתנו בצער שלנו, אנחנו מקבלים אותו, לא חשוב אם זה שר או ראש-ממשלה או מתנחל או אפילו קיצוני שאנחנו שומעים אותו בתקשורת.
אחמד טיבי: אנחנו נאפשר לכולם להשתתף, אם הם באים להשתתף.
אחמד טיבי: הייתה לי פגישה עם חבר הכנסת ריבלין והוא אמר שדחינו את בקשתו של משה קצב, אבל האמת שלא כך זה היה.
קריאה: סאמי עיסא: בשמי ובשם תושבי כפר קאסם אני רוצה להודות ליוסי שריד על הצעד שאנחנו רואים בו צעד גם למגזר הערבי ולחינוך הילדים במגזר הערבי.
קריאה: הטבח בכפר קאסם לא רק ילמד את האוכלוסייה היהודית אלא גם את האוכלוסייה הערבית במדינת ישראל.
קריאה: ישי מימון: אני יליד צפת, ניצול מקרה הדמים החריף והאכזרי במעלות.
קריאה: אדוני השר, אני חושב שהאירוע של כפר קאסם, כפי שביטא כאן יושב-ראש המועצה, הוא אירוע כואב, חריג וטרגי ואין לי ספק בזה.
קריאה: אבל אדוני השר, אני חושב שהאירוע הזה נלמד הלכה למעשה מדי יום ביומו.
קריאה: עצם העובדה שהאירוע הזה לא חזר על עצמו במשך 43 שנה, זה מראה על כך שהאירוע הזה אכן נלמד.
קריאה: דווקא חברי הכנסת הערבים דיברו בלהט על הנושא של כפר קאסם, ואולי גם בצדק מבחינתכם, אבל מדוע לא הייתה כאן התבטאות והתייחסות גם למקרה של מעלות וגם למקרה של אביבים?
קריאה: ילדי אביבים לא יכלו להגיע.
קריאה: יש כאן מצבות של ילדי אביבים.
קריאה: אלה ילדים שהיו תלמידים בבית-הספר.
קריאה: חביבה ביטון שנרצחה בידי צמאי דם בהתקפה על אוטובוס מגבול לבנון בנוסעם לבית-הספר.
קריאה: אני חושב שכל תלמיד במדינת ישראל צריך לדעת שהתלמידה הזאת היא לא יכולה להגיע יור כי היא קבורה בצפת בחלקה של אביבים.
קריאה: אני לוקח את החלקה של מעלות, ודרך אגב, החלקה של מעלות והחלקה של אביבים חופפות אחת לשנייה.
קריאה: יוכבד דיי זכרונה לברכה שנפלה בידי מרצחים במעלות, תלמידה מבית-הספר התיכון הדתי.
קריאה: למה אני פונה לאדוני השר.
קריאה: אלה תלמידים שלמדו בבית-הספר והתחנכו בבית-הספר, שרצו לטייל, שרצו לבלות, וזה לא מוריד, כי אני חושב שגם מה שקרה באירוע של כפר קאסם הוא אירוע חמור וכולנו מודים בכך ואפילו חבר הכנסת זאבי אמר את הדברים.
רחבעם זאבי: ישי מימון: אדוני השר, אני רוצה לומר לך ש14- שעות הייתי באותה סיטואציה עם חברי שיושב כאן שיצא חבול ופצוע יותר ממני, כי כך קבע הגורל.
רחבעם זאבי: בסיטואציה של 14 שעות האימה, היה שם טרנזיסטור שהיה פתוח כשנאיף חיוואתמה ב'קול דמשק' נותן הוראות לחוליית מחבלים איך לשחוט ולרצוח.
רחבעם זאבי: הדם הוא דם והדם של אותם תושבים הוא דם, אבל רבותי למה לעשות את ההבחנה בין דם לדם?
רחבעם זאבי: מדוע לא ללמד גם את הפיגועים האלה?
רחבעם זאבי: אנחנו באים כאן להגיד שהנושא הזה הוא לא חריג, שהנושא הזה באמת הוא לא טרגי?
רחבעם זאבי: הנושא הזה אכן הוא טרגי.
רחבעם זאבי: המדינה שפטה את אותם האנשים שעמדו לדין ואני חושב שכל אחד קיבל את שלו והמדינה עשתה את מה שהיא הייתה צריכה לעשות.
רחבעם זאבי: אני ישבתי בסיטואציה ההיא במשך 14 שעות, הייתי עם רגל וחצי למעלה, הגעתי לעננים, הגעתי למסך הראשון של השמים וברוך השם חזרתי בחזרה, אולי כדי להגיד לך את הדברים אדוני השר.
רחבעם זאבי: אני מתבייש ואני מלא בושה שעד היום אין אירוע ממלכתי לנושא הזה של מעלות וילדי אביבים.
רחבעם זאבי: אני בכוונה מדגיש אירוע של ילדי מעלות ואביבים כי בתוכו אפשר ללמד גם את המקרים האחרים, כי אלה היו תלמידים שיצאו לטייל וללמוד את ארץ-ישראל, ילדים שלא חטאו ולא פשעו.
רחבעם זאבי: אני רוצה לומר לך שבכל שנה לא מגיע חבר כנסת, בכל שנה לא מגיע אף שר.
רחבעם זאבי: אני מסתובב בבתי-הספר עם קלטת של כל שיחזור המקרה של מעלות ואביבים וכאשר אנחנו מסיימים להראות את המקרה הטרגי, שואלים הילדים אם זה קרה במדינת ישראל.
רחבעם זאבי: 99 אחוז מהתלמידים ששומעים אותנו לא מכירים את הנושא, לא מבינים את הנושא וכולם, לאחר ההרצאה, יוצאים עם דמעות בעיניים.
רחבעם זאבי: אני בסך הכל מבקש מהשר לאזן את הדברים.
רחבעם זאבי: אין לי שום דבר נגד כפר קאסם, הם אכן רוצים אולי ללמוד את הנושא, אבל לפני שמכניסים את הנושא של כפר קאסם, קודם כל דווקא האוכלוסייה הערבית צריכה ללמוד מה עבר עלינו כי אנחנו לא ליקטנו פה זר של שושנים במשך חמישים שנה.
רחבעם זאבי: האירוע הזה, אם היה נלמד בבתי-הספר הערביים, היה מביא ליותר שלום, היה גורם ליותר אחווה והיה מאזן את התמונה.
רחבעם זאבי: מעל במה זו אני רוצה לקרוא לאדוני השר להכניס לתוכנית הלימודים דווקא את נושא מעלות ואביבים ולקיים יום הנצחה בכל בתי-הספר, שעת לימוד אחת, ולבקש שגם שרי הממשלה וחברי הכנסת יכבדו את היום הטרגדי הזה שעבר על התלמידים ועל תושבי צפת, כיום זיכרון ממלכתי.
רחבעם זאבי: סרסור חמדאלה: אבי, יוסף מוחמד סרסור, נרצח בטרגדיה הנוראית הזאת.
רחבעם זאבי: אדוני היושב-ראש, אדוני השר, זה לא המקום להתווכח אבל על שאלה אחת אני רוצה לענות, למה הנושא מועלה על-ידי שר החינוך עכשיו, אחרי 43 שנים.
רחבעם זאבי: מהשנה הראשונה תבענו מכל השרים, מכל האנשים המכובדים, מכל האנשים הנאורים בארץ-ישראל שיבואו ויבקרו אותנו.
רחבעם זאבי: מי שלא מאמין, שישאל את המושל הצבאי או שישאל את הממשל הצבאי בזמנו, עת היה עוצר והיו סוגרים את הכפרים ולא נותנים לאף אחד להיכנס לכפר.
רחבעם זאבי: אני רוצה לדבר על מה שבאמת מציק לי.
רחבעם זאבי: חבל על כל הדם שנשפך, ואני לא עושה השוואות.
רחבעם זאבי: אני בא עם כוונות טובות למען צאת הצדק ואמת ולמען הדורות הבאים, אני אומר בואו נתאחד יד ביד וכתף אל כתף נגד כל רציחות והריגות ונגד פשעים דומים.
רחבעם זאבי: אנחנו בחברה חופשית, במסגרת חברה דמוקרטית וחוקים דמוקרטיים שאני גאה בהם, למרות שאני ועוד הרבה אנשים כמוני חושבים שיש חוקים שאפשר להתבייש בהם אפילו עתה.
רחבעם זאבי: אני לא בא להשמיץ פה אף אחד ולא לחפש שעיר לעזאזל, אני דבק בעקרונותי ושקדתי כל חיי יחד עם בעלי מצפון בסקטור היהודי ובסקטור הערבי והשתדלנו להוציא לאור כל אמת אודות הפשע הנתעב והמחריד שארע בכפר קאסם ועשינו זאת בדרכים החוקיות ביותר.
רחבעם זאבי: קשה לי מאוד להיכנס לפרטי פרטים של פשע זה ובעיני דמעות שחלקן התייבשו וחלקן זולגות לנצח.
רחבעם זאבי: לאחרים מהצד השני אני מצטט את שיקספיר: "האם ישטוף כל אוקינוס דם זה מעל ידי".
רחבעם זאבי: דמם של תושבי כפר קאסם, אזרחי מדינת ישראל, זב על אדמתם בדם קר ועם כוונה תחילה ללא כל חטא.
רחבעם זאבי: בעצב וביגון ועובדות בלתי נשכחות, אני חייב לצטט לטובת שני העמים ולמען לא יקרה דבר כזה.
רחבעם זאבי: הטבח בכפר קאסם הוא עובדה קיימת ואמיתית שאי-אפשר להתנער או להסתיר.
רחבעם זאבי: אני חושב שזאת - ועוד דברים אחרים לגבי מדינת ישראל הערבים - אחריות של ממשלות ישראל.
רחבעם זאבי: ועדת השרים והסולחה.
רחבעם זאבי: במסיבת עיתונאים בבית סוקולוב - אני חושב שהיה שם גם לטיף דורי ועוד אחרים - התנגדנו בתוקף להקמת ועדה וסולחה כזאת.
רחבעם זאבי: הייתה זו ועדה שהורכבה על-ידי הממשל הצבאי ללא נציג אחד מאנשי כפר קאסם כאשר קבעו את הביצוע.
רחבעם זאבי: מחיר דמם של הנרצחים נעשה בצורה בזויה ולא מקובלת על תושבי כפר קאסם.
רחבעם זאבי: באו למקום והחתימו את האנשים על טפסי הסולחה ולכן למען הצדק ולמען העתיד הטוב ולמען כבוד החללים, אני מבקש לדון ולעיין ולהרכיב ועדה שתבדוק את העניין הזה וזה לא למען אינרטס או למען כספים ולא למען שום דבר, רק לכבוד החללים.
רחבעם זאבי: שלמה סלונים: שר החינוך מר יוסי שריד, יושב-ראש ועדת החינוך מר זבולון אורלב, חברי הכנסת, חברי ועדת החינוך ואורחים נכבדים.
רחבעם זאבי: ביום 29 באוקטובר 1956, ערב מלחמת קדש, ארע אחד האירועים שאנו נושאים בזיכרוננו כאחד האירועים המצערים שאסור היה שיקרה וחבל מאוד שקרה.
רחבעם זאבי: מדובר בטרגדיה שקרתה באותו ערב בכפר קאסם, כשחוליה של חיילי צה"ל מילאה פקודת ירי שגרמה לשפך דם רב של ערבים חפים מפשע.
רחבעם זאבי: תגובת שלטונות החוק הייתה מהירה, אנשי החוליה על מפקדיה נעצרו והועמדו לדין.
רחבעם זאבי: בפסק-דינם גינה השופט את המעשה שעשו בכל לשון של גינוי על שנשמעו לפקודה שהיא אינה חוקית בכליל ודן אותם למאסר.
רחבעם זאבי: הישוב היהודי כולו היה מזועזע מהמקרה וכולם כאיש אחד גינו את המעשה והצטערו עליו.
רחבעם זאבי: עכשיו, במלאת 43 שנה לאירוע הטרגי, מוציא שר החינוך הוראה לכל בתי-הספר לקיים מעין יום זיכרון שבו יסופר לתלמידי ישראל את אשר ארע.
רחבעם זאבי: אגב, האם ההוראה היא גם לספר לתלמידים על מאות הנפגעים היהודים, הרוגים ופצועים בשנים שקדמו למבצע קדש, שנפגעו על-ידי רוצחים ערביים שנקראו אז פדאיון?
רחבעם זאבי: הרי מצב ביטחוני בלתי נסבל ששרר אז ופעולות האיבה מצד מצרים בחסימת תעלת סואץ ומיצרי טירן הם שהביאו אותנו לפתוח במלחמת קדש.
רחבעם זאבי: מה קרה השנה המחייב את שר החינוך להוציא את הוראתו לבית-הספר?
רחבעם זאבי: מה השנה משנים?
זבולון אורלב: שלמה סלונים: האם שנת יובל היא לאירוע?
זבולון אורלב: האם כבר הנהגנו ומיצינו את כל ימי הזיכרון בבתי-הספר וקיום האזכרות בהם לכל האירועים הטרגיים והקשים ביותר שעמנו עבר במלחמת מאה השנים שהערבים כפו עלינו?
זבולון אורלב: ישנו הבדל מהותי בין המקרה בכפר קאסם לבין כל מה שהערבים עוללו לנו.
זבולון אורלב: בעוד שכפי שהסברתי כולנו הצטערנו וגינינו את מקרה כפר קאסם שהיה אירוע חריג ויוצא דופן, מבצעיו הועמדו למשפט, גונו בפה מלא ונדונו למאסר, הרוצחים הערבים שביצעו בנו התקפות רצח, חבלה ושוד, נקראים בפי הערבים 'שהיד' ו'פדאיון', דהיינו קדושים ומוסרי נפשם.
זבולון אורלב: לא שמענו מפי הצד הערבי גינויים לרוצחים והשתתפות בצער היהודים, ולא נקבעו ימי זיכרון ואזכרות בבתי-הספר הערביים לזכר הקורבנות היהודים.
זבולון אורלב: היכן עקרון ההדדיות שעליו כל כך מדובר בימים אלה?
זבולון אורלב: האם נכון הוא דווקא להזכיר ולהדגיש בפני תלמידינו טעות טרגית ומצערת שקרתה לצה"ל?
זבולון אורלב: האם חיילינו לא מחונכים מספיק להבחין בין פקודה חוקית לבין פקודה לא חוקית?
זבולון אורלב: אם באמת קרו אצלנו הרבה מקרים שבהם ניתנו על-ידי מפקדים פקודות בלתי חוקיות או שחיילינו ביצעו פקודות בלתי חוקיות?
זבולון אורלב: בהדגשת המקרה החריג הזה בפני התלמידים יש משום הוצאת שם רע לצה"ל וחייליו.
זבולון אורלב: האם לא היה מן הראוי וחשוב יותר לחינוך ילדינו להביא בפניהם לפני כן למשל את סיפוריהם של בעלי עיטורי הגבורה והמופת, חיילי צה"ל שחרפו נפשם על הגנתנו ולייחד לכך שעות חינוך בבתי-הספר?
זבולון אורלב: הנני יכול להביא שורה ארוכה של אירועים נוראים שהטרור הערבי בכוונת מכוון הביא עלינו במלחמתו בנו כדי לעוקרנו ממולדתנו.
זבולון אורלב: כל אירוע מאירועים אלה, היה מן הראוי ששר החינוך במדינת ישראל יוציא קודם כל עליהם הוראה לימי זיכרון ולאיזכור בשעות חינוך.
זבולון אורלב: כדי שהדברים לא יארכו מדי, אביא דוגמה אחת בלבד הנוגעת אלי ומכאן הסיבה שנקראתי לשאת את דברי בפניכם.
זבולון אורלב: כוונתי למאורעות תרפ"ט בחברון.
זבולון אורלב: ההיסטוריה לא התחילה לפני חמישים שנה עם הקמת המדינה כמו שמר טיבי אמר, אלא ההיסטוריה התחילה לפני מאה שנים, ההיסטוריה של המאורעות והדמים.
זבולון אורלב: ב-י"ח באב תרפ"ט, 24 באוגוסט 1929, התנפלו המוני ערבים חברונים ומכפרי הסביבה - אני אומר את הדברים בקיצור נמרץ - חמושים בכל כלי המשחית על שכניהם היהודים שלא עשו להם כל רע ורצחו ולא חמלו זקנים, נשים וטף.
זבולון אורלב: מספרים על מעשי אכזריות של הרוצחים בטבח היהודים שכניהם וידידיהם שהיו חסרי כל נשק מגן.
זבולון אורלב: מצד היהודים בחברון לא קדמה שום התגרות או פרובוקציה נגד הערבים המקומיים, להפך, הם סמכו על הבטחות ידידיהם הערביים שיגנו עליהם ולא יאפשרו לפגוע בהם.
זבולון אורלב: הסתמכות זו על הבטחות הערבים הייתה בעוכריהם של היהודים.
זבולון אורלב: ביום הטבח נעלמו כל הידידים מלבד מקרים בודדים שבהם הגנו הערבים על שכניהם היהודים.
זבולון אורלב: תוצאות הפוגרום בחברון היו קשות: 67 יהודים, אנשים נשים וטף, נרצחו בכל מיני מיתות משונות ואכזריות ועשרות רבות נפצעו.
זבולון אורלב: בין ההרוגים היו אבי ואמי ואחי בן ה4- וסבי וסבתי הורי אמי.
זבולון אורלב: אף אני בן השנה נפצעתי קשה מסכין בראשי ובאצבעותי, אולם בחסדי האל התגברתי על פצעי ונשארתי בחיים יחידי מכל משפחתי.
זבולון אורלב: השנה מלאו שבעים שנה למאורעות תרפ"ט.
זבולון אורלב: במאורעות אלה היו פוגרומים ביהודים לא רק בחברון אלא גם במוצא, בצפת ובעוד מקומות.
זבולון אורלב: מדוע שר החינוך לא מצא לנכון בשנה זו להוציא חוזר לבתי-הספר על קיום יום זיכרון והסברה למאורעות אלה שכל כך הרבה דם יהודי נשפך בהם?
זבולון אורלב: מדוע לפגוע בי ובעוד יהודים רבים שהם ניצולי הטרור הערבי לדורותיו ולהתעלם מאתנו וממה שעבר עלינו?
זבולון אורלב: מדוע לא להוציא חוזר לבתי-הספר לקבוע קודם כל יום ושעות חינוך לדיונים בטרור הערבי ולזכר כל קורבנותיו?
זבולון אורלב: הרבה לקחים ניתן להפיק מדיונים שכאלה, לקחים שיש להם השלכות על המתרחש בימינו אלה ומוטב היה לנו ללמוד את הלקחים אם חפצי חיים ושלום אנחנו.
זבולון אורלב: אין לי הסבר לצעדו של שר החינוך אלא לומר שהמניע לו הן השקפותיו הפוליטיות.
זבולון אורלב: כשם שראש-הממשלה בנאומו בפתיחת מושב הכנסת לפני זמן קצר הביע צער על סבלו של העם הפלשתינאי מבלי להסביר שסבלו של העם הפלשתינאי נגרם בגלל מלחמתו בנו, כך רוצה גם שר החינוך להדגיש אירוע טרגי של סבל פלשתינאי וכל זאת לקראת המשא ומתן על הסדרי הקבע, וכל כוונתם להכשיר את הקרקע לעוד ועוד ויתורים לעם הפלשתינאי המסכן שסבל כל כך.
זבולון אורלב: אולי גם צריך לבקש סליחה על כי ידענו להשיב מלחמה שערה?
זבולון אורלב: נכון הוא שהיו מצידנו פעולות תגמול ותגובה, אולם תמיד היו אלה תגובות על מלחמתם של הערבים בנו ועל הטרור הערבי שהיכה בנו.
זבולון אורלב: עלינו לעשות את השלום רק מתוך שכל ולא לעצום עינינו ולאטום אוזנינו מכל המתרחש סביבנו.
זבולון אורלב: עולא עיסא: אדוני היושב-ראש, אדוני השר שריד, חברי הוועדה, אנשי אביבים, אנשי מעלות.
זבולון אורלב: אני הייתי מורה בבית-ספר במשך כמה שנים.
זבולון אורלב: אני זוכר שלפני עשרים שנה היה בכפר קאסם יום זיכרון וכל שנה היו האנשים שם שובתים.
זבולון אורלב: באותו יום אני הייתי מלמד בית-הספר ברמלה, ולא היו מרשים לנו אז במשרד החינוך - לי, כתושב כפר קאסם - להישאר בכפר קאסם באותו יום באיום של פיטורים.
זבולון אורלב: המדיניות בזמנו הייתה מדיניות שב"כניקית בלבד אבל היום התפיסה הביטחוניסטית של אנשים שמובילים בכיוון הזה השתנתה.
זבולון אורלב: כשמכניסים דם באמצע, אנחנו משאירים פוליטיקה.
זבולון אורלב: כשמדברים על דם, אסור לחשוב על פוליטיקה.
זבולון אורלב: אנחנו מגנים כל פעולת טרור מכל סוג שהוא.
זבולון אורלב: אני כאן מדבר על דבר שהוא יותר מפעולת טרור ואני מדבר על טבח בכפר קאסם, בתושבי כפר קאסם שכל אשמתם הייתה שהם חזרו מעבודתם ולא הודיעו להם רבע שעה לפני העוצר שמתקיים עוצר במקום.
זבולון אורלב: אז היו חמורים והיו פרות ולא היו מכוניות שיאפשרו הגעה מכניסת הכפר עד הכפר במשך רבע שעה.
זבולון אורלב: אנחנו חונכנו וגם חינכנו את הילדים בבתי-הספר שכל תפיסה כוחנית היא פסולה, ולא משנה מאיזה צד תהיה.
זבולון אורלב: לכן יש מספר דברים שצריך להדגיש אותם כאן במדינת ישראל ואני אומר על עצמי שאני אזרח מדינת ישראל לכל דבר.
זבולון אורלב: אם רצה חבר הכנסת זאבי או לא רצה, אני אזרח מדינת ישראל.
זבולון אורלב: אומר חבר הכנסת סילבן שלום כאילו אין לנו מספיק מאורעות לציון אלא רק את הטבח בכפר קאסם כל שנה.
זבולון אורלב: רבותיי, חמישים איש חפים מפשע נטבחו.
זבולון אורלב: אני לצדך ביגון שלך, בכאב שלך, אנשי מעלות ואנשי אביבים, אבל אתה צריך להיות גם לצדי כשמתרחש רצח כזה שהוא רצח אכזרי ביותר, ומה שהיה אחריו, אחרי הרצח הזה, היה אכזרי ביותר מבחינת הסולחה, מבחינת הפיצויים וגם מבחינת כמה דברים נוספים שהם גזל האדמות ודברים נוספים.
זבולון אורלב: לטיף דורי: שמעתי את חבר הכנסת רחבעם זאבי ומר שלמה סלונים בקשר לטבח חברון ואני ממש מזועזע.
זבולון אורלב: לבוא לכאן ולשמוע מכם חצי אמת?
זבולון אורלב: זה דבר נוראי.
זבולון אורלב: רבותיי, הטבח בחברון היה נורא, נורא ונורא, אבל מדוע אתם לא אומרים שבאותו טבח המוסלמים של וחברון הצילו 425 יהודים כולל קרובי המשפחה שלך מר סלונים?
זבולון אורלב: תקרא את ספר חברון.
רחבעם זאבי: לטיף דורי: בוודאי.
רחבעם זאבי: אמרתי שהטבח הוא טבח.
רחבעם זאבי: מי שמדבר על טבח חברון, אם זה חבר כנסת או אחד הניצולים, לדעתי הוא חייב מבחינה מצפונית לומר שגם באותו יום נוראי ניצלו 425 יהודים על-ידי ערבים.
רחבעם זאבי: רחבעם זאבי: 67 נשחטו, נאנסו, חתכו ידיים.
רחבעם זאבי: למה אתה מעלה את זה?
רחבעם זאבי: את מי אתה מייצג פה?
רחבעם זאבי: לטיף דורי: אתה אומר שנרצחו 67, אבל אתה לא אומר שניצלו 425 יהודים על-ידי הערבים.
רחבעם זאבי: היו"ר זבולון אורלב: אין לי זמן לוויכוחים.
רחבעם זאבי: אם אתה רוצה את כל דבריך לייחד לעניין הזה, בבקשה, אבל זמנך עובר.
רחבעם זאבי: תאמר לנו מה תפקידך, מה אתה קשור לעניין.
רחבעם זאבי: לטיף דורי: יצא לי להיות הישראלי הראשון שנכנס לכפר יומיים לאחר הטבח וגבה את העדויות ב10- בנובמבר, ועל-סמך העדויות האלה של הפצועים והפצועות יצא הטבח הזה לידיעת העולם ובעקבות זה גם התקיים המשפט המפורסם בשיפוטו של השופט הלוי.
רחבעם זאבי: אנחנו בהחלט מתגאים במשפט שהיה, בעיקר על הקביעה המפורסמת על התנוססות הדגל השחור, אבל מה לעשות והכבוד הזה נפגם על-ידי השלטונות שאחרי שנשפטו האשמים למאסר של 17-15 שנה, כל אלה שנשפטו, כולל מלינקי שנשפט ל17- שנה, אחרי שלוש שנים איש מהם לא נשאר בבית-הסוהר וכולם קיבלו חנינה ולא רק שקיבלו חנינה אלא כולם כיהנו בתפקידים חשובים מאוד מטעם המדינה.
רחבעם זאבי: מלינקי במינוי של בן-גוריון הפך להיות קצין הביטחון בכור האטומי ודהן הפך להיות האחראי על הערבים בעיריית רמלה.
רחבעם זאבי: מצד אחד היה צדק, אבל מצד שני היו כאלה שפגעו בו.
רחבעם זאבי: הלקח מכפר קאסם צריך להיות אחד וזה צריך להיות לקח לכולנו.
רחבעם זאבי: הוא אומר כפר קאסם, זה אומר מעלות, זה אומר דיר יאסין, זה אומר כביש החוף.
רחבעם זאבי: אין לזה סוף.
רחבעם זאבי: פנחס כהן: קשה לי לשכוח את טבח חברי במעלות שנרצחו ממש מול העיניים שלי.
רחבעם זאבי: אין ספק שהמקרה של כפר קאסם הוא מקרה מחריד ואסור שיקרה, אבל אנחנו צריכים לדעת ולזכור את הטבח שקרה לנו במעלות.
רחבעם זאבי: פני חברי זועקים אלי מבטן האדמה.
רחבעם זאבי: אסור לנו לשכוח את רצח חברי במעלות.
רחבעם זאבי: אני חושב שכדאי שילדי ישראל ידעו וילמדו את מה שעבר עלינו באותן 14 השעות שהיינו בני ערובה בידיהם של הרוצחים.
רחבעם זאבי: אדוני שר החינוך מר יוסי שריד, שהספקתי להכיר אותו בתקופה ההיא, אני רוצה לומר לך שזאת טעות וזה נותן לגיטימציה לרוצחים.
רחבעם זאבי: לא יתכן כדבר הזה בישראל.
רחבעם זאבי: אסור לנו לשכוח את מה שקרה במעלות.
רחבעם זאבי: בסך הכל היינו ילדים שיצאנו להכיר את הארץ, את המדינה שלנו, ובאישון לילה חדרו מחבלים ותפסו אותנו כבני ערובה.
רחבעם זאבי: היום, לאחר 25 שנה, אני עדיין סובל פיזית.
רחבעם זאבי: כמו שאתם רואים אני קטוע יד וכל גופי מצולק.
רחבעם זאבי: כמו שאמרתי קודם, ראיתי את חברי מתים מול העיניים שלי ואני נפצעתי קשה.
רחבעם זאבי: אני רוצה לומר לשר החינוך שאסור לנו לשכוח את מה שקרה במעלות וחייבים לזכור את זה.
רחבעם זאבי: תודה רבה.
רחבעם זאבי: עולא עיסא: אני קורא לשר החינוך, מר שריד, לשקול אפשרות להכניס בספרי ההיסטוריה את כל הדברים האלו, את מה שקרה במעלות, באביבים ובכל מקום וכמו כן להקדיש פרק מיוחד בו יהיה כלול הטבח בכפר קאסם.
רחבעם זאבי: השר יוסי שריד: אני מודה ליושב-ראש שמקיים את הדיון הזה.
רחבעם זאבי: אמנם מדובר בהצעות לסדר היום שעוברות לוועדה, אבל אנחנו יודעים שיש אפשרויות שלא לטפל בזה, ואני חושב שאתה טיפלת בדיון הזה כהלכה.
רחבעם זאבי: אני רוצה לומר יותר מזה, שאני גאה גם בדיון שהתקיים במליאת הכנסת בנושא הזה וגם בדיון שנערך היום כאן בוועדה.
רחבעם זאבי: אני חושב שאלה היו שני דיונים מאוד מאוד חשובים, נשמעו כאן דברים גם מרגשים וגם בעלי משמעות לדעתי ממדרגה ראשונה.
רחבעם זאבי: לו רק כדי שהדיונים האלה יתקיימו, ואין הרבה דיונים כאלה בכנסת, היה טוב שכתבתי את המכתב שלי.
רחבעם זאבי: אני מאוד גאה במכתב הזה.
רחבעם זאבי: הסברתי את זה במליאה ואני אנסה להסביר את זה גם כאן.
רחבעם זאבי: קודם כל, ההזדהות הראשונה שלי כמו של כל אדם בן תרבות היא עם הקורבנות.
רחבעם זאבי: זה קודם כל.
רחבעם זאבי: התקוממות הראשונה שלי היא נגד הטרור, כל טרור שהוא, כמו כל בן תרבות.
רחבעם זאבי: אלה דברים טריביאלים, אלה דברים למדים מעניינם ויחד עם זה אלה הם דברים שצריכים ללוות אותנו מדי יום ביומו במלוא החריפות ובמלוא עומק ההכרה.
רחבעם זאבי: אין דבר שמקומם אותנו ומבעיר בנו את חמתנו להשחית יותר מטרור, ולא צריך להסביר את זה.
רחבעם זאבי: יום אחד אדוני היושב-ראש, הייתי חבר בוועדת החינוך, זה היה לפני הרבה שנים, וועדת החינוך יצאה לסיור בקריית שמונה, זה היה ב1974-, ובמהלך הסיור הזדמנו למשפחת שטרית.
רחבעם זאבי: מר שטרית איבד את אישתו ואת שלושת ילדיו ונשארה לו בת אחת, איריס, כתוצאה מאחד מפיגוע הטרור הזוועתיים ביותר שהיו כאן בארץ הזאת.
רחבעם זאבי: אתם יודעים מה זה סיורים - באים, מדברים, אומרים כמה מלים יפות, לא שאני מזלזל בזה, וחוזרים הביתה.
רחבעם זאבי: אני עזבתי את הבית ההוא והרגשתי שזה דבר לא נכון, מה אני עושה זה דבר לא נכון וצריך לעשות משהו יותר ממלים.
רחבעם זאבי: לפני כן לא הייתה לי שום מחשבה כזאת.
רחבעם זאבי: חזרתי הביתה ואמרתי לאשתי שהייתה די מופתעת, שאני חוזר לקריית שמונה, אבל לא לביקור אלא לשהייה וזו הייתה הסיבה שעשיתי את זה, כי ההזדהות שלי היא קודם כל עם הקורבנות.
רחבעם זאבי: השר יוסי שריד: בסדר, אבל אתה כבר דיברת בישיבה היום.
רחבעם זאבי: אני שמח שאתה עשית את זה, אבל עכשיו אני מדבר.
רחבעם זאבי: רחבעם זאבי: אתה חסר נימוס כלפי זולתך.
רחבעם זאבי: אתה לא יכול לדבר כך עם חבר כנסת.
רחבעם זאבי: השר יוסי שריד: ישבתי פה שעתיים ולא פציתי את פי.
רחבעם זאבי: אתה אומר שאני חסר נימוס?
רחבעם זאבי: רחבעם זאבי: אתה פנית אלי בחוסר נימוס.
רחבעם זאבי: איך אתה ענית לי?
רחבעם זאבי: כך היית עונה גם לחבר כנסת ערבי?
קריאה: רחבעם זאבי:	לא.
קריאה: אני יודע למה אני אומר לו את זה.
קריאה: הוא סיפר שהוא הלך לגור בקריית שמונה ואני סיפרתי לו שאני הלכתי למעלות.
קריאה: היו"ר זבולון אורלב:	חבר הכנסת רחבעם זאבי, תאפשר לשר החינוך לדבר בלי הפרעות.
קריאה: רחבעם זאבי:	אני מבקש ממנו יחס לחברי הכנסת שהוא לא מזדהה אתם.
קריאה: השר יוסי שריד:	אני לא מקבל על עצמי להתחרות עם איש כאן, אני רק אומר את דברי.
קריאה: ישבתי כאן שעתיים ולא הפרעתי לאיש, לא נכנסתי בדברים כאשר הסכמתי ולא הסכמתי והיו דברים שגם היו דברים קשים וזה בהחלט מובן ואני מקבל את זה ברוח נכונה.
קריאה: חזרתי לקריית שמונה וישבתי שם שלוש שנים ודרך אגב הייתי מורה לאזרחות.
קריאה: לימדתי בבית-הספר התיכון אזרחות והפנייה שלי שעד לרגע זה יש לי חשש שאולי לא כל המתדיינים כאן קראו אותה במלואה, כי לו היו קוראים אותה במלואה אני חושב שכמה וכמה מן הדברים שנאמרו כאן היום אולי לא היו נאמרים ואולי היו נאמרים בדרך אחרת.
קריאה: היו"ר זבולון אורלב:	כשאתה שולח למורים, שלח גם לחברי הכנסת.
קריאה: השר יוסי שריד:	מאה אחוז.
קריאה: בהחלט אשמח לעשות זאת.
קריאה: אני מרגיש אפילו לא נוח כאשר אני אומר את זה, כי זה נראה לי כדבר כל כך מובן מאליו שלפעמים לא נוח לאדם לומר את הדברים כי זה צריך להיות מובן לכל בן תרבות.
קריאה: אני רוצה לומר משהו לראש מועצת כפר קאסם בעניין ועדת חקירה ואני לא מתייחס לכן ועדת חקירה או לא ועדת חקירה.
קריאה: אנחנו לא זקוקים לוועדת חקירה, אנחנו לא זקוקים לוועדת חקירה משום שכל הדברים על טבח כפר קאסם ידועים ואין פה מה לחקור.
קריאה: אחת הבעיות שאין מה לחקור כי הדברים כל כך ידועים וגלויים וזועקים לשמים.
קריאה: מה שאנחנו זקוקים זה לא לוועדת חקירה אלא אנחנו זקוקים לוועדת פיוס ואני אגיד לך למה אני מתכוון כאשר אני אומר ועדת פיוס.
קריאה: בדרום-אפריקה - בלי שום השוואה כאשר בכלל כל ההשוואות הן מופרכות בעיני - קרו מקרים איומים ונוראים במשך הרבה מאוד שנים, דברים שמעוררים זוועה ופלצות.
קריאה: כאשר דרום-אפריקה החליטה לעלות על דרך חדשה, ואנחנו מחליטים לעלות על דרך חדשה כי אנחנו לא רוצים כבר ללכת בדרך הישנה, כי נמאס לנו בדרך הישנה, אז דרום-אפריקה שהייתה יכולה לחיות עשרות ומאות שנים עם ועדות חקירה, החליטה שהיא לא מקימה ועדות חקירה וזאת על דעת כולם, גם על דעת הקורבנות.
קריאה: היא החליטה שהיא מקימה ועדת פיוס וזו הייתה ועדה קשה מאוד, מי שעקב אחרי הדברים האלה גם מרחוק, בראשה עמד איש דת מכובד, קיבל פרס נובל לשלום הבישוף דזמונד טוטו, וזה היה קשה כי אנשים באו לשם מכאן ומכאן וסיפרו על מעשי זוועה שהם בעצמם חוללו.
קריאה: מדוע?
קריאה: משום שבחיים של דרום-אפריקה על-פי ההיסטוריה שלה היה איזשהו פצע, הייתה מורסה, בתוך המורסה הזו הצטברה הרבה מאוד מוגלה ויש רגע שמוכרחים לפתוח את המוגלה, לנקז את המוגלה, לפתוח את המורסה ולנקז את המוגלה כי אחרת יש סכנה גדולה לחיים ובעיקר לדו-קיום.
קריאה: אם ועדות חקירה, אז יש ועדות חקירה מכאן ועד הודעה חדשה.
קריאה: אנחנו זקוקים לוועדת פיוס.
קריאה: אני כתבתי את המכתב הזה במסגרת הפיוס ולא במסגרת החקירה, כדי לפתוח את המורסה פעם אחת ולתמיד.
קריאה: אמרו כאן חברי כנסת ואחרים שהרי זה ידוע, הרי זה גלוי, הרי כולם מגנים את זה ודיברו גם על איזושהי מתקפה.
קריאה: קודם כל, לא הייתה מתקפה.
קריאה: בכלל לא הייתה מתקפה.